Halliste Vabadussõja mälestussammas
Halliste Vabadussõja mälestussammas on Vabadussõjas langenute mälestusmärk Viljandi maakonnas Mulgi vallas Pornuse külas. Mälestussammas avati 29. oktoobril 1933. Nõukogude okupatsiooni ajal 1945. aastal see õhiti. Mälestussammas taasavati esimest korda 24. juunil 1991. Hiljem otsustati sambale ka obelisk panna, nagu see oli olnud algupärasel sambal. Mälestussammas taasavati teist korda 17. augustil 1996.